EkBass/fiwiki-20250220-pages-articles huggingface dataset:
Lykósoura

Lykósoura (; myös Likós(o)ura) on Kreikan kylä, joka kuuluu hallinnollisesti Megalópolin kuntaan, Arkadian alueyksikköön ja Peloponnesoksen alueeseen. Kylän väkiluku on 37 (vuonna 2011). Lykósouran kylä sijaitsee Peloponnesoksen niemimaan lounaisissa keskiosissa linnuntietä noin 11 kilometriä länteen Megalópolin kaupungista ja noin 35 kilometriä länsilounaaseen Trípolista. Kylä on ottanut nimensä antiikin ajan Lykosuran kaupungilta, joka sijaitsi sen lähellä. Nykyisen kylän nimi oli vuoteen 1926 saakka Astála (Αστάλα). Lykósoura muodostaa myös laajemman kyläyhdyskunnan (Τοπική Κοινότητα Λυκοσούρας, Topikí Koinótita Lykosoúras), johon kuuluu varsinaisen Lykósouran kylän lisäksi Mármaran kylä. Koko yhdyskunnan väkiluku on 62. == Lähteet == Luokka:Megalópoli Luokka:Peloponnesoksen kylät
Mesanagrós

Mesanagrós () on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Aiemmin kylä kuului Nótia Ródoksen kuntaan ja vuodesta 2011 lähtien Ródoksen kunnan Nótia Ródoksen kunnallisyksikköön. Mesanagrós muodostaa oman kyläyhdyskuntansa (Τοπική Κοινότητα Μεσαναγρού, Topikí Koinótita Mesanagroú). Kylän väkiluku on 155 (vuonna 2011). Mesanagróksen kylä sijaitsee Ródoksen eteläisissä keskiosissa noin 87 kilometriä lounaaseen Ródoksen kaupungista. Se on rakennettu vuoristoon noin 400 metrin korkeuteen merenpinnasta laskettuna. Kylän nähtävyyksiin kuuluvat muun muassa Neitsyt Marian ilmestyksen kirkko (Panagía Evangelístria) 1200-luvulta sekä Pyhän Tuomaan luostari (Moní Agíou Thomá) 1300-luvulta. Kylän ympäristö on osa Keski-Ródoksen ja Líndoksen, Mesanagróksen ja Kattavía–Prasonísin alueiden kansainvälisesti tärkeää lintualuetta. == Lähteet == Luokka:Etelä-Egean saarten kylät Luokka:Ródos
Pórto Lágos

Pórto Lágos () eli Lágos (Λάγος) on Kreikan kylä, joka kuuluu hallinnollisesti Ávdiran kuntaan, Xánthin alueyksikköön ja Itä-Makedonian ja Traakian alueeseen. Pórto Lágos on osa Néa Kessánin kyläyhdyskuntaa. Kylän väkiluku on 339 (vuonna 2011). Pórto Lágoksen kylä sijaitsee noin 25 kilometriä kaakkoon Xánthin kaupungista. Se on rakennettu Pórto Lágoksen laguunin rannalle niemelle, joka erottaa Vistonída-järven Traakianmerestä. Kylässä on pieni satama. == Lähteet == == Aiheesta muualla == Luokka:Ávdira Luokka:Itä- Makedonian ja Traakian kylät
Schiniás

Schiniás () tai Schoiniás (Σχοινιάς) on Kreikan kylä, joka sijaitsee Ateenan metropolialueen koillispuolella. Se kuuluu hallinnollisesti Marathónaksen kuntaan, Itä-Attikan alueyksikköön ja Attikan alueeseen. Kylän väkiluku on 264 (vuonna 2011). pienoiskuva|vasen|260px|Schiniáksen soutustadion. Schiniáksen kylä sijaitsee Marathónaksen tasangolla linnuntietä noin 31 kilometriä koilliseen Ateenan keskustasta. Kylässä sijaitsee Schiniáksen soutustadion, joka rakennettiin Ateenan vuoden 2004 olympialaisia varten. Kylän itäpuolella sijaitsee Schiniáksen kansallispuisto kosteikkoalueineen. == Lähteet == == Aiheesta muualla == Luokka:Attikan kylät Luokka:Marathónas
Skála Oropoú

Skála Oropoú () on Kreikan kylä, joka sijaitsee Eteläisen Euboianlahden rannalla Euboian saarta vastapäätä. Se kuuluu hallinnollisesti Oropóksen kuntaan, Itä-Attikan alueyksikköön ja Attikan alueeseen. Aiemmin kylä kuului Oropíoin kuntaan ja vuodesta 2011 lähtien Oropóksen kunnan Oropíoin kunnallisyksikköön. Kylän väkiluku on 1 430 (vuonna 2011). Skála Oropoú sijaitsee linnuntietä noin 38 kilometriä pohjoiseen Ateenan keskustasta. Kylä on Attikan pohjoisrannikon merkittävin satama, josta on laivayhteys Erétriaan Euboian saarelle. Aivan kiinni kylässä sen itäpuolella sijaitsee Néa Palátian kaupunki. Skála Oropoú muodostaa myös laajemman kyläyhdyskunnan (Δημοτική Κοινότητα Σκάλας Ωρωπού, Dimotikí Koinótita Skálas Oropoú), johon kuuluvat varsinaisen Skála Oropoún kylän lisäksi Chalkoútsin kaupunki ja Néa Politeían kylä. Koko yhdyskunnan väkiluku on 4 146. == Lähteet == == Aiheesta muualla == Luokka:Attikan kylät Luokka:Oropós
Stavrós (Attika)

Stavrós () on Agía Paraskevín kaupungin kaupunginosa Ateenan metropolialueen koillisosassa Kreikassa. Se sijaitsee Agía Paraskevín kunnan, Paianían kunnan Glyká Nerán ja Pallínin kunnan Gérakaksen rajalla. Kaupunginosa, suomeksi ”Risti”, on saanut nimensä sen Pyhän Ristin eli Kunniallisen ja eläväksitekevän ristin ylentämisen (Ypsóseos Timíou Stavroú) kirkosta tai oikeammin sen paikalla jo aikaisemmin olleesta rististä. Nykyinen kirkko vihittiin käyttöön vuonna 1967. == Lähteet == Luokka:Agía Paraskeví (Attika) Luokka:Kreikan kaupunginosat
Trypití (Mílos)

Trypití (; myös Tripití) on Kreikan kylä, joka sijaitsee Míloksen saarella. Se kuuluu hallinnollisesti Míloksen kuntaan, Míloksen alueyksikköön ja Etelä- Egean saarten alueeseen. Kylän väkiluku on 540 (vuonna 2011). Trypitín kylä sijaitsee Míloksen saaren pohjoisosan muodostavalla niemellä heti saaren pääkylän Plákan kaakkoispuolella. Kylän reikiin viittaava nimi on peräisin alueen vulkaanisesta, huokoisesta maaperästä. Saaren antiikin aikainen polis- keskus Melos sijaitsi Trypitín alueella. Kaupungin arkeologinen kohde, joka tunnetaan muun muassa Milon Venuksen löytöpaikkana, on kylän merkittävin nähtävyys. Trypití muodostaa myös laajemman kyläyhdyskunnan (Τοπική Κοινότητα Τρυπητής, Topikí Koinótita Trypitís), johon kuuluvat varsinaisen Trypitín kylän lisäksi kylät Agía Kyriakí, Kánava, Klíma, Paliochóri, Schinopí ja Zefyría. Koko yhdyskunnan väkiluku on 873. == Lähteet == == Aiheesta muualla == Luokka:Etelä-Egean saarten kylät Luokka:Mílos
Trypití

Trypití () voi viitata seuraaviin paikkoihin Kreikassa: * Trypití, kylä Míloksen saarella Etelä-Egean saarten alueella * Trypití, saari Dodekanesian saariryhmässä lähellä Lérosta * Trypití, minolaisaikaisen asutuksen arkeologinen kohde Kreetan saarella
Vathý (Euboia)

Vathý (; myös Vathí) on Kreikan kaupunki, joka kuuluu hallinnollisesti Chalkídan kuntaan, Euboian alueyksikköön ja Keski-Kreikan alueeseen. Aiemmin kaupunki kuului Avlídan kuntaan ja vuodesta 2011 lähtien Chalkídan kunnan Avlídan kunnallisyksikköön. Kaupungin väkiluku on 2 385 (vuonna 2011). Vathýn pieni kaupunki sijaitsee Manner-Kreikan puolella noin seitsemän kilometriä Chalkídan keskustasta etelään lähellä Eteläisen Euboianlahden rantaa. Sen nimi viittaa satamapaikkaan. Antiikin aikana rannikolla nykyisen kaupungin lähellä sijaitsi Auliin kaupunki. Vathý muodostaa myös laajemman kaupunkiyhdyskunnan (Δημοτική Κοινότητα Βαθέος, Dimotikí Koinótita Vathéos), johon kuuluvat varsinaisen Vathýn kaupungin lisäksi kylät Mikró Vathý, Paralía ja Ritsóna. Koko yhdyskunnan väkiluku on 4 098. == Lähteet == Luokka:Chalkída Luokka:Keski-Kreikan kaupungit
Tuulensuoja

Tuulensuoja on Naantalissa sijaitseva vuonna 1879 valmistunut puurakennus, joka rakennettiin Naantalin ensimmäiseksi alakansakouluksi. Tuulensuoja on suojeltu asemakaavassa ja inventoitu maakunnallisesti arvokkaaksi rakennushistoriallisesti, historiallisesti ja ympäristöllisesti. Naantalin vanhassakaupungissa sijaitsevana suojeltuna rakennuksena Tuulensuoja kuuluu myös osaksi Museoviraston määrittelemää valtakunnallisesti merkittävää rakennettua kulttuuriympäristöä. Alueella sijaitsi 1800-luvun loppupuolelle kaupungin laidun- ja puistomaata. Kiinteistö on nykyisinkin puisto- ja katualueen rajaama. Tuulensuoja valmistui 1879 koulutaloksi. 1979 rakennus korjattiin päiväkodiksi. Rakennuksessa on toiminut myös apteekki. Vuoden 1988 peruskorjauksessa tiloihin tuli Naantalin kaupungin matkailutoimisto ja vierasvenesataman pesutilat. Samalla ullakosta rakennettiin lämmintila, jonne tuli saunaosasto ja kellariin varastotiloja. Nykyisellään Tuulensuojan kiinteistöllä on kolme rakennusta: vanha koulurakennus, kioskirakennus ja yleinen käymälärakennus. Matkailutoimisto on ollut tiloissa ympärivuotisesti vuodesta 1988. Vierasvenesataman toiminnot siirtyivät uuteen Merisalin viereen rakennettuun ravintola- ja huoltorakennukseen vuonna 2017. Matkailutoimiston lisäksi Tuulensuojassa on liiketilaa. Noin 350-neliöinen rakennus on suorakaiteen muotoinen. Sisäpihan puolella on kaksi korkeaa satulakattoista umpikuistia, joissa on vanhat vinoruutuiset ikkunat ja uurrettu pystylaudoitus. Peruskorjauksessa vuonna 1988 rakennettiin toisella puolella taloa kadunpuolelle kaksi sisäänkäyntiä. Rakennuksen julkisivuvuoraus on uurrettua leveää vaakalautaa ja ullakkokerroksessa on peiterimalaudoitus. Pääkerroksen kuusiruutuiset ikkunat ovat 1970–1980-luvuilta, sisäpihalla vanhemmat vinoruutuikkunat. Ullakkokerroksen ikkunat ovat vanhoja vinoneliöhaukkaikkunoita. == Lähteet == Luokka:Naantalin vanhakaupunki Luokka:Suomen 1800-luvulla rakennetut rakennukset ja rakennelmat Luokka:Naantalin suojellut rakennukset
Newman-projektio

Stereokemiassa Newman-projektio on molekyylien kolmiulotteisen rakenteen esittämiseen käytetty tapa. Projektiolla esitään usein erityisesti alkaanien jonkin yksöissidoksen kiertymistä, ja tapaa, jolla sidoksen hiilten kemialliset ryhmät asettuvat suhteessa toisiinsa. Projektiota voidaan siten käyttää konformaatioiden ja konformeerien esittämiseen. Esitystavan keksi yhdysvaltalainen kemisti Melvin Spencer Newman 1952 korvaamaan joissain tapauksissa Fischerin projektio, joka sopii joidenkin molekyylien stereokemian esitystapoihin, mutta ei konformaatioiden.MS Newman Record. Chem. Progr. (Kresge-Hooker Sci. Lib.) 1952, 13. vsk, nro 111. ==Soveltaminen== Molekyyli käännetään siten, että tarkasteltu sidos on pituussuunnassa poispäin katsojasta. Lähemmäs katsojaa jäävien atomiryhmien väliset sidokset piirretään viivoin. Tätä puolta kutsutaan joskus frontaaliseksi. Kauempana katsojasta olevat sidokset piirretään viivoin, ja puolta kutsutaan joskus distaaliseksi. Frontaalisten ja distaalisten puolten väliin jäävän sidoksen kohdalle kuitenkin piirretään ympyrä. Tämän sisään jäävät distaaliset sidokset peittyvät (niitä ei piirretä). Yleensä projektiota käytetään alkaanien konformaatioiden esittämiseen. Nämä voivat olla avoketjuisia kuten butaani alla (kuvissa on sama konformaatio): Newman-projektio "Keinuhevos"-malli 3D rakenne Myös rengasrakenteita voidaan esittää, kuten sykloheksaanin tuolikonformaatio alla (kuvissa on sama konformaatio): Newman-projektio Viivamalli 3D rakenne Kulmaa, johon frontaalisten ja distaalisten puolien välinen sidos kääntyy, kutsutaan joskus dihedraalikulmaksi. ==Katso myös== *Fischerin projektio *Haworth-projektio *Lewis-rakenne *Viivakaava ==Lähteet== == Aiheesta muualla == Luokka:Stereokemia Luokka:Kemialliset kaavat
Men of War

Men of War on Best Wayn kehittämä taktiikka-/strategiapelisarja. Pelit on julkaistu Windowsille. == Pelit == * Men of War (2009) * Men of War: Red Tide (2009) * Men of War: Assault Squad (2011) * Men of War: Vietnam (2011) * Men of War: Condemned Heroes (2012) * Men of War: Assault Squad 2 (2014) * Assault Squad 2: Men of War Origins (2016) ; Edeltävät pelit Alkuperäisen kehittäjän edeltävät kaksi peliä huomioidaan usein samaan sarjaan kuuluviksi: * Soldiers: Heroes of World War II (2004) * Faces of War (2006) == Aiheesta muualla == * Pelisarja MobyGamesissä Luokka:Videopelisarjat
Ozark

Ozark voi tarkoittaa ainakin seuraavia: * Ozarkvuoret, vuoristo- ja ylänköalue Yhdysvalloissa * Ozark, kaupunki Alabamassa, Yhdysvalloissa * Ozark, kaupunki Arkansasissa, Yhdysvalloissa * Ozark, kaupunki Missourissa, Yhdysvalloissa * Ozarkin piirikunta Missourissa, Yhdysvalloissa * Ozark Christian College, yksityinen korkeakoulu Joplinissa, Yhdysvaltain Missourissa * Ozark, yhdysvaltalainen televisiosarja.
Thiron-Gardais

Thiron-Gardais on kunta Ranskassa Eure-et-Loirin departementissa Centre-Val de Loiren alueella. Kunnan nähtävyyksiä on Pyhän kolminaisuuden luostari Abbaye de la Sainte-Trinité de Tiron. Luostari koki suurta tuhoa Ranskan suuren vallankumouksen aikaan, mutta on silti säilyttänyt 1100-luvulta 1600-luvulle jatkuneen arkkitehtonisen monimuotoisuutensa. Vuonna 1114 valmistuneet munkkien asuintilat hävitettiin, mutta luostarin 54 metriä pitkä ja 12 metriä leveä keskilaiva on yhä jäljellä. Luostarin perusti pyhimys Bernard de Tiron, joka perusti myös useita muista luostareita sekä Thironin sääntökunnan. Kohtaus Roman de Renartin tarinasta tapahtuu tässä luostarissa.Tour de France 2018 ==Lähteet== ==Aiheesta muualla== Luokka:Eure-et-Loirin kunnat
Harjunpään palo 1920

Harjunpään palo oli 18. toukokuuta 1920 tapahtunut tulipalo, joka tuhosi Ulvilassa sijaitsevan 800 asukkaan Harjunpään kylän lähes kokonaan. Tulipalossa tuhoutui yli 100 rakennusta, ja lisäksi se vaati kaksi kuolonuhria. Harjunpään kylä sijaitsee noin seitsemän kilometriä Ulvilan keskustan pohjoispuolella Paluksen ja Porin Ruosniemen kaupunginosan välisen maantien varrella. Vuonna 1920 sen rakennukset olivat levittäytyneet maantien molemmin puolin noin kilometrin matkalle. Tulipalo syttyi kylän itälaidalla sijainneessa torpassa kolmen jälkeen iltapäivällä, kun erään mäkitupalaisen nelivuotiaan pojan tulitikkuleikit sytyttivät tuleen lautarakenteisessa rehuvajassa olleet heinät. Liekit levisivät nopeasti torpan ulkorakennuksiin ja edelleen tiiviisti rakennetun kylän muihin taloihin. Voimakas kylän suuntaan puhaltanut itätuuli levitti liekkejä talojen kuivia pärekattoja pitkin niin nopeasti, että noin 15 minuuttia myöhemmin jo kymmeniä rakennuksia oli tulessa. Puolen tunnin kuluttua lähes koko kilometrin pituudelle levittäytynyt Harjunpään kylä oli liekeissä. Tulen leviämistä auttoi, ettei paikalla ollut sammuttajia, koska suurin osa kylän työkykyisistä asukkaista oli peltotöissä. Sammutusvälineitä oli myös vähän ja ne olivat huonossa kunnossa. Vettä olisi ollut saatavissa muutaman sadan metrin päässä virtaavasta Harjunpäänjoesta, mutta astiat olivat jääneet liekkeihin. Sekasortoon joutuneet asukkaat eivät myöskään kyenneet organisoituun sammutustyöhön. Lähes kaikki kylän 800 asukasta menettivät kotinsa. Palossa tuhoutui kymmenen suurta maalaistaloa sekä kymmeniä torppia, niin että palaneiden rakennusten yhteismäärä oli yli 100. Liekeiltä säästyi viisi maataloa sekä toistakymmentä torppaa. Myös Harjunpään kansakoulu paloi, mutta työväentalo sen sijaan säilyi ehjänä. Tulipalo vaati myös kahden iäkkään naisen hengen. Lisäksi liekkien uhriksi jäi suuri määrä kotieläimiä. == Lähteet == Luokka:Tulipalot Suomessa Luokka:1920-luvun tulipalot Luokka:Vuoden 1920 onnettomuudet Luokka:Ulvila Luokka:Kaupunkien palot
Pidättekö ostereista?

Pidättekö ostereista? on suomalainen MTV-teatterin tuottama vuonna 1969 valmistunut viisiosainen jännityssarja. Sarja perustuu tanskalaisen dekkarikirjailija Leif Panduron tekstiin tanskankielisestä sarjaversiosta Ka´ De li´ østers vuodelta 1967.https://www.dr.dk/bonanza/serie/166/ka%C2%B4-de- li%C2%B4-oesters/62914/ka%C2%B4-de-li%C2%B4-oesters---46 Sarja esitettiin MTV:llä syksyllä 1969. Sarjaa ei ole esitetty uusintana, eikä se ole säilynyt Mainostelevision arkistoissa. Sarjan yksi muistetuimpia kohtauksia on Ossi Ahlapuron esittämän hahmon kirjanpitäjä Boströmin ruumiin löytäminen arkkupakastimesta sarjan neljännessä osassa (1.11.1969), joka kohahdutti joitakin sen ajan television katsojia. ==Juoni== Sarjan tapahtumat sijoittuvat Helsinkiin. Tapahtumat käynnistyvät "Seutulan" lentoasemalta. Rikoskomisario Munkki apulaisineen alkaa tutkia suuren tehdaslaitoksen johtajan yksityissihteerin mystistä kuolemaa.https://elonet.finna.fi/Record/kavi.elonet_elokuva_1344828 (Tanskalaisessa käsikirjoituksessa murhapaikalta löytyvät osterinkuoria)https://www.coolshop.fi/tuote/ka-de-li-oesters-dvd/AN68WY/. Myöhemmin Boströmin ruumis löytyy arkkupakastimesta. ==Näyttelijät== ==Lähteet== Luokka:1960-luvun televisiosarjat Luokka:Suomalaiset televisiosarjat Luokka:Romaaneihin perustuvat televisiosarjat
Wädenswil

Wädenswil on kaupunki Sveitsissä Zürichin kantonissa. Kaupungissa on noin 22 000 vakinaista asukasta. == Maantiede == Wädenswil sijaitsee Zürichinjärven länsirannalla parikymmentä kilometriä Zürichistä kaakkoon. == Liikenneyhteydet == Wädenswil sijaitsee moottoritie A3:n varrella. SBB:n rautatie Thalwilistä Pfäffikoniin kulkee Wädenswilin kautta. Lisäksi kaupungista alkaa Schweizerische Südostbahnin rautatie Einsiedelniin ja Arth-Goldauhun. == Lähteet == * === Viitteet === == Aiheesta muualla == * Luokka:Zürichin kantonin kunnat Luokka:Sveitsin kaupungit
Opfikon

Opfikon on kaupunki Sveitsissä Zürichin kantonissa. Kaupungissa on noin 20 000 vakinaista asukasta. == Maantiede == Opfikon sijaitsee Glattjoen laaksossa Zürichin koillispuolella ja Klotenin lounaispuolella muodostaen näiden kaupunkien kanssa yhtenäisen taajama-alueen. == Liikenneyhteydet == Moottoritiet A1, A4 ja A51 kulkevat Opfikonin poikki. Zürichin lentoasema sijaitsee osittain Opfikonin alueella. SBB:n rautatiet Zürichistä Bülachiin, Kloteniin ja Winterthuriin kulkevat Opfikonin kautta. == Lähteet == * === Viitteet === == Aiheesta muualla == * Luokka:Zürichin kantonin kunnat Luokka:Sveitsin kaupungit
Schlieren

Schlieren on kaupunki Sveitsissä Zürichin kantonissa. Kaupungissa on noin 19 000 vakinaista asukasta. == Maantiede == Schlieren sijaitsee Limmatjoen laaksossa Zürichin länsipuolella sekä Urdorfin ja Dietikonin itäpuolella muodostaen näiden kaupunkien kanssa yhtenäisen taajama-alueen. == Liikenneyhteydet == Moottoritiet A1 ja A3 ohittavat Schlierenin pohjois- ja länsipuolitse. SBB:n rautatiet Zürichistä Affoltern am Albisiin, Badeniin ja Lenzburgiin kulkevat Schlierenin kautta. == Talous == Schlierenissä toimi vuosina 1899–1985 Schweizerische Wagons- und Aufzügefabrik AG Schlieren-Zürich -yhtiön junanvaunu- ja raitiovaunutehdas. Yhtiöstä käytettiin usein lyhyesti nimeä Schlieren. Tehdasalueesta on tehty toimistoalue. Siellä toimii muun muassa vaunutehdasmuseo, jota pitää yllä Wagi Schlieren -yhdistys. == Muuta == Zürichin yliopiston yksi neljästä kampuksesta sijaitsee Wagin alueella Schlierenissä. == Lähteet == * === Viitteet === == Aiheesta muualla == * *
Samsung Galaxy J2 (2017)

Samsung Galaxy J2 (2017) on Samsung Electronicsin lokakuussa 2017 julkaisema älypuhelin, jossa on esiasennettuna Android 7.0 "Nougat" -käyttöjärjestelmä. == Tekniset tiedot == ===Muotoilu=== Samsung Galaxy J2 (2017) -älypuhelimessa on 4,7-tuumainen näyttö qHD-resoluutiolla. ===Fyysiset osat=== Laitteesta löytyy Samsungin oma Exynos Quad 3475-prosessori. Laitteessa on 1 Gigatavu RAM-muistia ja 8 Gigatavua sisäistä muistia. Puhelimen muisti on laajennettavissa enintään 128 Gigatavun microSD-kortilla. ====Kamerat ja multimedia==== Laitteessa on 5 Megapikselin takakamera. Etukameran tarkkuus on puolestaan 2 Megapikseliä. Videokuvaus voidaan tehdä 720p (HD) -resoluutioilla 30fps. === Ohjelmisto === Julkaisuhetkellä laitteessa oli esiasennettuna Android 6.0 "Marshmallow". == Lähteet == * https://www.phonearena.com/phones/Samsung-Galaxy-J2-2017_id10699 === Viitteet === Galaxy J2 (2017) Luokka:Android-pohjaiset laitteet Luokka:Vuoden 2017 matkapuhelimet Luokka:Kosketusnäytölliset älypuhelimet
Samsung Galaxy J3 (2017)

Samsung Galaxy J3 (2017) on Samsung Electronicsin heinäkuussa 2017 julkaisema älypuhelin, jossa on esiasennettuna Android 7.0 ”Nougat” -käyttöjärjestelmä. == Tekniset tiedot == ===Muotoilu=== Samsung Galaxy J3 (2017) -älypuhelimessa on 5,0-tuumainen näyttö HD-resoluutiolla. Puhelimen runko on metallia. ===Fyysiset osat=== Laitteesta löytyy Samsungin oma Exynos 7 Quad 7570 -prosessori. Akun kapasiteetti on 2 400 milliampeerituntia. Laitteessa on kaksi gigatavua RAM-muistia ja 16 gigatavua sisäistä muistia. Puhelimen muisti on laajennettavissa enintään 256 gigatavun microSD-kortilla. ====Kamerat ja multimedia==== Laitteessa on 13 megapikselin takakamera. Etukameran tarkkuus on 5 megapikseliä, jonka lisäksi siinä on myös LED-salama. Videokuvaus voidaan tehdä 1080p (Full HD) -resoluutioilla 30fps. === Ohjelmisto === Julkaisuhetkellä laitteessa oli esiasennettuna Android 7.0 ”Nougat”. Myöhemmin laitteeseen on tullut päivitys Android 8.0 ”Oreo”- ja Android 9.0 ”Pie” -versioihin. == Lähteet == == Aiheesta muualla == *Samsung Galaxy J3 (2017) Samsungin sivuilla Galaxy J3 (2017) Luokka:Android-pohjaiset laitteet Luokka:Vuoden 2017 matkapuhelimet Luokka:Kosketusnäytölliset älypuhelimet
Samsung Galaxy J3 (2018)

Samsung Galaxy J3 (2018) on Samsungin 13. kesäkuuta 2018 julkaisema älypuhelin, jossa on esiasennettuna Android 8.0 "Oreo" -käyttöjärjestelmä. == Tekniset tiedot == ===Muotoilu=== Samsung Galaxy J3 (2018) -älypuhelimessa on 5-tuumainen näyttö HD-resoluutiolla. ===Fyysiset osat=== Laitteesta löytyy Samsungin oma Exynos 7 Quad 7570-prosessori. Laitteessa on 2 Gigatavua RAM- muistia ja 16 Gigatavua sisäistä muistia. Puhelimen muisti on laajennettavissa enintään 256 Gigatavun microSD-kortilla. ====Kamerat ja multimedia==== Laitteessa on 8 Megapikselin takakamera. Etukameran tarkkuus on puolestaan 5 Megapikseliä. Videokuvaus voidaan tehdä 1080p (Full HD) -resoluutioilla 30fps. === Ohjelmisto === Julkaisuhetkellä laitteessa oli esiasennettuna Android 8.0 "Oreo". == Lähteet == https://www.phonearena.com/phones/Samsung- Galaxy-J3-2018_id10736 Galaxy J3 (2018) Luokka:Android-pohjaiset laitteet Luokka:Vuoden 2018 matkapuhelimet
Samsung Galaxy J7 (2017)

Samsung Galaxy J7 (2017) on Samsung Electronicsin heinäkuussa 2017 julkaisema älypuhelin, jossa on esiasennettuna Android 7.0 "Nougat" -käyttöjärjestelmä. == Tekniset tiedot == ===Muotoilu=== Samsung Galaxy J7 (2017) -älypuhelimessa on 5,5-tuumainen näyttö Full HD-resoluutiolla. ===Fyysiset osat=== Laitteesta löytyy Samsungin oma Exynos 7 Octa 7870-prosessori. Laitteessa on 3 Gigatavua RAM-muistia ja 16 Gigatavua sisäistä muistia. Puhelimen muisti on laajennettavissa enintään 256 Gigatavun microSD-kortilla. ====Kamerat ja multimedia==== Laitteessa on 13 Megapikselin takakamera. Etukameran tarkkuus on myös 13 Megapikseliä, jonka lisäksi siinä on myös LED-salama. Videokuvaus voidaan tehdä 1080p (Full HD) -resoluutioilla 30fps. === Ohjelmisto === Julkaisuhetkellä laitteessa oli esiasennettuna Android 7.0 "Nougat". == Lähteet == * https://www.phonearena.com/phones/Samsung-Galaxy-J7-2017_id10394 Galaxy J7 (2017) Luokka:Android-pohjaiset laitteet Luokka:Vuoden 2017 matkapuhelimet Luokka:Kosketusnäytölliset älypuhelimet
Samsung Galaxy J7 (2018)

Samsung Galaxy J7 (2018) on Samsungin 13. heinäkuuta 2018 julkaisema älypuhelin, jossa on esiasennettuna Android 8.0 "Oreo" -käyttöjärjestelmä. == Tekniset tiedot == ===Muotoilu=== Samsung Galaxy J7 (2018) -älypuhelimessa on 5,5-tuumainen näyttö HD-resoluutiolla. Näyttö on suojattu Corning Gorilla Glass 5 -lasilla. ===Fyysiset osat=== Laitteesta löytyy Samsungin oma Exynos 7 Octa 7870 -prosessori. Laitteessa on 2 gigatavua RAM-muistia ja 16 tai 32 gigatavua sisäistä muistia. Puhelimen muisti on laajennettavissa enintään 400 gigatavun microSD-kortilla. ====Kamerat ja multimedia==== Laitteessa on 13 megapikselin takakamera. Etukameran tarkkuus on myös 13 megapikseliä. Videokuvaus voidaan tehdä 1080p (Full HD) -resoluutioilla 30fps. === Ohjelmisto === Julkaisuhetkellä laitteessa oli esiasennettuna Android 8.0 "Oreo". == Lähteet == https://www.phonearena.com/phones/Samsung- Galaxy-J7-2018_id10944 Galaxy J7 (2018) Luokka:Android-pohjaiset laitteet Luokka:Vuoden 2018 matkapuhelimet
W - todellisuuden tuolla puolella

W - todellisuuden tuolla puolella () on televisioyhtiö MBC:n esittämä eteläkorealainen draamasarja. Sen päärooleissa ovat Lee Jong-suk ja Han Hyo- joo. ==Näyttelijät== == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset fantasiasarjat Luokka:MBC:n televisiosarjat
DearMoon

dearMoon on Yusaku Maezawan julkaisema ja rahoittama taideprojekti, johon kuuluu suunniteltu Kuun ympärilento. Projekti julkistettiin 17. syyskuuta 2018 SpaceX:n toimipisteessä. Kuulento on tarkoitus suorittaa SpaceX:n Starshipilla. Projektin ensijulkaisun aikaan lento oli tarkoitus tehdä vuonna 2023. Maezawan lisäksi lennolle on mukaan tarkoitus valita 6-8 eri taiteen lajin harjoittajaa. Lisäksi mukana tulee olemaan SpaceX:n lentohenkilökuntaa. == Historia == 27\. helmikuuta 2017 SpaceX julkaisi tiedotteen, jonka mukaan kaksi yksityishenkilöä ovat varanneet ja maksaneet ennakkomaksua matkaan Kuun ympäri. Aluksena toimisi Crew Dragon ja kantorakettina Falcon Heavy tai Falcon 9 Block 5. Oletettavasti kyseessä olisi vapaalento kuun ympäri eli alus ei asetu Kuun kiertoradalle. Myöhemmin paljastui, että kyseessä olisi Maezawa ja tämän ystävä. Tämä hanke ei toteutunut. == Lento == Alkuperäinen, hankkeen julkaisun yhteydessä esitetty, suunnitelma on tehdä Kuun ympärilento vuonna 2023. Lennon kesto olisi 6 päivää ja siinä ei asetuttaisi kiertoradalle vaan kierrettäisiin Kuun ympäri ja palattaisiin suoraan takaisin Maahan. Lentorata on samanlainen kuin Apollo 13:n vuonna 1970. == Lähteet == == Aiheesta muualla == * dearmoon.earth * First Private Passenger on Lunar BFR Mission - Hankkeen julkaisutilaisuus (video) Luokka:2020-luvun avaruustoiminta Luokka:SpaceX
Yūsaku Maezawa

Yūsaku Maezawa (, s. 1975) on japanilainen yrittäjä, miljardööri ja taideharrastaja. Maezawa perusti Start Todayn vuonna 1998. Vuonna 2004 lanseerattiin muodin verkkokauppa Zozo, josta on tullut Japanin suosituin verkkovaatekauppa. Maezawa on kerryttänyt noin kolmen miljardin dollarin omaisuuden ja on Japanin 18. rikkain henkilö.https://www.theguardian.com/technology/2018/sep/17/elon-musk-space-x- moon-rocket-japanese-billionaire Maezawa julkaisi 17. syyskuuta 2018 DearMoon- hankkeen, johon osana kuuluu SpaceX:n suorittama Kuun ympärilento. Hankkeen rahoittamisen lisäksi Maezawan on tarkoitus osallistua lennolle. Maezawa on maksanut lennosta ennakkomaksua, joka SpaceX:n Elon Muskin mukaan on ei- triviaali määrä tarvittavan laitteiston kehittämisen rahoituksen kannalta. Kuun ympärilento oli määrä lentää vuonna 2023. == Lähteet == Luokka:Japanilaiset liikemiehet Luokka:Vuonna 1975 syntyneet Luokka:Elävät henkilöt
Reniumheksafluoridi

Reniumheksafluoridi eli renium(VI)fluoridi (ReF6) on reniumin ja fluorin muodostama epäorgaaninen molekyyliyhdiste. Yhdistettä käytetään elektroniikkateollisuudessa reniumohutkalvojen valmistamiseen. ==Ominaisuudet, valmistus ja käyttö== Huoneenlämpötilassa reniumheksafluoridi on keltaista nestettä. Yhdiste reagoi veden kanssa hydrolysoituen reniumdioksidiksi (ReO2), perreniumhapoksi (HReO4) ja vetyfluoridiksi. Reniumheksafluoridi reagoi alkalimetallifluoridien kanssa muodostaen kompleksisia heptafluororenaatti(VI)- ja oktafluororenaatti(VI)suoloja (ReF7- ja ReF82-). Reniumheksafluoridi voidaan pelkistää muiksi reniumfluorideiksi, joissa reniumilla on alhaisempi hapetusluku.Hans Georg Nadler: Rhenium and Rhenium Compounds, Ullmann's Encyclopedia of Industrial Chemistry, John Wiley & Sons, New York, 2000. Viitattu 19.9.2018. Reniumheksafluoridia valmistetaan kuumentamalla reniumia ja fluoria 120–125 °C:n lämpötilassa. :Re + 3 F2 → ReF6 Reniumheksafluoridia käytetään yhdessä volframiheksafluoridin tai molybdeeniheksafluoridin kanssa valmistettaessa kemiallisella kaasufaasipinnoituksella metalliohutkalvoja elektroniikka- ja lasersovellutuksia varten. Yhdiste pelkistyy vedyn vaikutuksesta 550–750 °C:n lämpötilassa reniumiksi. ==Lähteet== Luokka:Fluoriyhdisteet Luokka:Reniumyhdisteet
Pyhän Eliaan vuori

Pyhän Eliaan vuori, , myös Boundary Peak 186, on sekä Kanadan että Yhdysvaltojen toiseksi korkein vuori. Se sijaitsee Yukonin ja Alaskan rajalla, 40 km Kanadan korkeimmasta vuoresta Mount Loganista kaakkoon. Kanadan puoleinen osa kuuluu Kluanen kansallispuistoon, ja Yhdysvaltojen puoleinen osa on Wrangell-St. Eliasin kansallispuistossa. Sen nimi on tlingitiksi Yasʼéitʼaa Shaa, joka tarkoittaa ”Icy Bayn takainen vuori”. Yakutatin tlingitit käyttävät siitä myös nimeä Shaa Tlein, ”Suuri vuori”. Se on Kwaashkʼiḵwáanin klaanin tärkeimpiä vuorenharjoja, sillä sen avulla he suunnistivat alas Copper Riveriä.Mount Saint Elias, Bivouac, viitattu 19.9.2018 Brittiläisen Columbian ja Alaskan rajalla Kaakkois-Alaskassa olevasta Mount Fairweatheristä käytetään nimeä Tsalx̱aan. Kerrotaan, että tämä vuori ja Yasʼéitʼaa Shaa (Pyhän Eliaan vuori) olivat alkujaan vierekkäin mutta riitaantuivat ja joutuivat erilleen. Niiden lapset, välimaastossa olevat kaksi huippua, ovat nimeltään Tsalx̱aan Yátxʼi (”Tsalxaanin lapset”). Eurooppalaisista tutkimusmatkailijoista ensimmäisenä vuoren näki 16. heinäkuuta 1741 venäläinen Vitus Bering. Jotkut historioitsijat väittävät, että Bering nimesi vuoren, mutta toisten mukaan 1800-luvun kartanpiirtäjät nimesivät sen Pyhän Eliaan lahden mukaan, kun Bering oli jättänyt sen nimeämättä.Mount Saint Elias, Geographical Names Information System (GNIS), viitattu 19.9.2018 Pyhän Eliaan vuori kattaa maastossa hyvin laajan alueen. Sen huippu kohoaa 5 489 metrin korkeuteen, ja se on 16 kilometrin päässä Taan Fjordin kärjestä Icy Bayn rannikolla. Vuonna 2007 tehty itävaltalainen dokumentti Mount St. Elias kertoo laskettelija- vuorikiipeilijäryhmästä, jonka tarkoitus oli tehdä ”maailman pisin mäenlasku”, nousta vuorelle ja laskea suksilla runsaan viiden kilometrin matka Alaskanlahteen. Elokuva leikattiin ja esitettiin vuonna 2009 rajalliselle katsojamäärälle. Vuorikiipeilijät pääsivät huipulle toisella yrittämällä ja laskivat neljän kilometrin korkeuteen.Elokuvan virallinen sivusto, viitattu 19.9.2018 ==Lähteet== == Aiheesta muualla == Luokka:Kanadan vuoret Luokka:Alaskan vuoret Luokka:Kanadan ja Yhdysvaltain raja
MH Motorcycles Furia MAX

Motorhispanian (nykyisin MH Motorcycles) mopoenduro- ja moposupermotordmalli. Tekniset tiedot Moottori 49.7 cc, Nestejäähdytys, Etujousitus Hydraulinen haarukka 36 mm, Takajousitus Monojousi Akseliväli 1305 mm, Toisioveto Ketju Pituus 1970 mm Leveys 750 mm, Istuinkorkeus 1170 mm, Paino 85 kg, Etujarrut Levy 240 mm, Takajarrut Levy 180 mm, Eturengas 80/90-21, Takarengas 110/80-18, Käynnistys Poljin, Tankki 6 litraa, Kaasutin Dell'Orto PHBN 16. Luokka:Motorhispanian mopot ja skootterit
Carl Lindelöf

Carl Arvid Lindelöf (22. tammikuuta 1877 Helsinki – 7. joulukuuta 1956 Helsinki) oli suomalainen viulisti, kapellimestari, musiikkipedagogi ja konserttimestari.Ylioppilasmatrikkeli 1853–1899. (Viitattu 19.9.2018) Carl Lindelöfin vanhemmat olivat ylijohtaja, todellinen valtioneuvos Lorenz Leonard Lindelöf ja Gabriella Krogius ja puoliso vuodesta 1906 näyttelijä Helmi Lydia Helenius. Matemaatikko Ernst Lindelöf oli hänen veljensä, samoin kuin professori Uno Lindelöf. Carl Lindelöf tuli ylioppilaaksi 1894 ja harjoitti musiikkiopintoja 1898–1900 Frankfurtissa Hugo Herrmannin johdolla ja 1901–1903 Genevessä Henri Marteaun johdolla. Syksystä 1903 Lindelöf toimi Helsingin filharmonisen seuran orkesterin konserttimestarina ja Helsingin musiikkiopiston jousikvartetin jäsenenä. Lindelöf tuli tunnetuksi myös orkesterinjohtajana ja toimi muun muassa Kansallisteatterin ja Ruotsalaisen teatterin kapellimestarina. Hän opetti useissa eri oppilaitoksissa, mukaan lukien Sibelius-Akatemia. Kamarimusiikkia hän esitti vuosikymmeniä jousikvartin alttoviulun soittajana. Lindelöfille myönnettiin Director mucises -arvonimi vuonna 1934.Musiikkitirehtööri Carl Lindelöf kuollut. Helsingin Sanomat, 8.12.1956, s. 19. ==Lähteet== Luokka:Suomalaiset viulistit Luokka: Suomalaiset musiikkipedagogit Luokka: Suomalaiset kapellimestarit Luokka: Konserttimestarit Luokka:Vuonna 1877 syntyneet Luokka:Vuonna 1956 kuolleet
Guy Laroche

Guy Laroche [ɡi la'ʁɔʃ] (16. heinäkuuta 1921 La Rochelle, Ranska – 17. helmikuuta 1989 Pariisi) oli ranskalainen muotisuunnittelija ja muotihuoneen perustaja. == Suku ja koulutus == Guy Laroche syntyi Atlantin rannikkokaupungissa La Rochellessa tunisialais-juutalaisen hotellinpitäjän pojaksi. Hän haaveili lääkärin urasta kunnes näki muotinäytöksen ja päätti ryhtyä vaatesuunnittelijaksi. Hän meni nuorena Pariisiin, jossa työskenteli hatuntekijän opissa. Toisen maailmansodan jälkeen hän työskenteli kaksi vuotta New Yorkissa 7. Avenuella hatuntekijänä. Hän palasi Ranskaan ja pääsi Jean Dessèsin assistentiksi vuonna 1949, jossa hän työskenteli kahdeksan vuoden ajan. Vuonna 1955 hän oli opintomatkalla Yhdysvalloissa tutustumassa valmisvaateteollisuuden markkinointiin ja jakeluun. == Muotitalo == Vuonna 1956/1957 Guy Laroche päätti perustaa oman muotihuoneen Pariisiin avenue Franklin D. Rooseveltille. Hän esitteli ensimmäisen kokoelmansa keväällä 1957. Hän tuli tunnetuksi naisten asujen mielenkiintoisista väriyhdistelmistä kuten vaaleanpunainen, topaasinsininen, turkoosi, korallinpunainen ja oranssi; vaatteiden taidokkaasta leikkauksesta sekä käytännöllisyydestä ja moniin muihin muotiguruihin verrattuna nöyrästä ja vaatimattomasta luonteestaan. 1960-luvun keskivaiheilla Laroche arvosteli ankarasti polven yläpuolelle ulottuvaa, Britanniasta alkunsa saanutta minihamemuotia ja sanoi sen sopivan vain teinitytöille uimarannoilla ja maaseudulla. Parfyymit ja miestenvaatteet tulivat mukaan Guy Larochen tuoteohjelmaan vuonna 1966. Vuonna 1966 Laroche esitteli ensimmäisen naisten tuoksunsa Fidjin, suunnitteli miesten valmisvaatteita ja avasi Guy Laroche Monsieur -putiikin. Hän loi muitakin tuoksuja, kuten vuonna 1972 Drakkar, vuonna 1977 J'ai Osé, vuonna 1982 Drakkar Noir, vuonna 1986 Clandestine, vuonna 1993 Horizon ja vuonna 1999 Drakkar Dynamik. 1970-luvulla hän lopetti valmisvaatteiden suunnittelun keskittyäkseen haute coutureen. 1980-luvun lopulla hän omisti noin 250 putiikia ympäri maailmaa. Muotihuone laajeni 1970-luvulla, kun suurkaupunkeihin eri puolilla maailmaa perustettiin omia boutique-myymälöitä. Niitä oli Larochen kuoleman aikoihin 1980-luvun lopussa 50, joista 20 Yhdysvalloissa. 1980-luvun loppupuolella Guy Laroche voitti kahdesti arvostetun Kultainen sormustin (ransk. Dé d'Or) -palkinnon kauden parhaasta vaatemallistosta. Hänet muistetaan erityisesti empire-linjaisista mekoistaan, joiden materiaali on koottu kevyesti kohotetuiksi vyötärönauhoiksi, sekä räätälöidyistä housupuvuistaan. Larochen alaisuudessa on työskennellyt useita tunnettuja suunnittelijoita. Vuonna 1957 Azzedine Alaia tuli työskentelemään muotitaloon useaksi vuodeksi, vuosina 1955–1958 Valentino työskenteli Larochella, ja Issey Miyake oli myös Larochen suunnittelija vuosina 1966–1968. ==Lähteet== Luokka:Ranskalaiset muotisuunnittelijat Luokka:Vuonna 1923 syntyneet Luokka:Vuonna 1989 kuolleet Luokka:Vaatemerkit
Ágras

Ágras ( eli (Τεχνητή) Λίμνη Άγρα, (Technití) Límni Ágra, Ágraksen tekojärvi) on tekojärvi Makedoniassa Pohjois-Kreikassa. Sen pinta-ala on vuodenajasta ja lähteestä riippuen noin 7–10 neliökilometriä ja suurin syvyys noin 6 metriä. Ágras-järvi sijaitsee Édessan kunnassa Péllan alueyksikössä noin 470 metrin korkeudella merenpinnasta laskettuna. Järvi luotiin vuonna 1953 sähköntuotannon tarpeisiin. Ajan myötä se on kehittynyt paikallisesti merkittäväksi kosteikkoekosysteemiksi. Järvi on osa kahta Natura 2000 -aluetta, joista toinen on luontodirektiivin mukainen ja kooltaan hehtaaria, ja toinen lintudirektiivin mukainen ja kooltaan hehtaaria. == Lähteet == == Aiheesta muualla == Luokka:Édessa Luokka:Kreikan Natura-alueet Luokka:Kreikan tekojärvet
Agra (täsmennyssivu)

Agra tai Ágra voi viitata seuraaviin: * Agra, kaupunki Intiassa * Agrai eli Agra, antiikin Ateenan kaupunginosa * Ágra, kylä Lesboksen saarella Pohjois- Egean saarten alueella * Ágras (Límni Ágra), tekojärvi Keski-Makedoniassa
Alfange-luokka

Alfange-luokka oli Portugalin laivaston viiden 1960-luvun lopulla valmistetun aluksen muodostama LCT-luokka. == Alukset == Luokan alusten suunnitelmat perustuivat brittiläisiin LCT (4) -tyypin suunnitelmiin. Alukset oli varustettu Deccan RM-316 -tutkilla.Gardiner, Robert s. 321 Alusten kantokyky oli 270 tonnia. Niiden aseistukseksi vaihdettiin vuonna 1973 kaksi 40 millimetrin tykkiä. Alfange-luokan partioveneet Nimi Telakka Kölinlasku Vesille Valmis Kohtalo NRP Alfange Estaleiros Navais do Mondego, Mondego 1964 Angolalle 1975 NRP Ariete Mondego 1964 Mosambikille 1975 NRP Bacamarte Mondego 1964 poistettu palveluksesta 1976 NRP Cimitarra Mondego 1965 Mosambikille 1975 NRP Montante Mondego 1965 poistettu palveluksesta 1976 == Lähteet == * === Viitteet === *
Bombarda-luokka

Bombarda-luokka oli Portugalin laivaston kolmen aluksen muodostama LCT-luokka. == Alukset == Luokan alusten suunnitelmat perustuivat brittiläisiin LCT (4) -tyypin suunnitelmiin samoin kuin edeltäneen Alfange-luokan alukset, vaikka ne hieman poikkesivatkin toisistaan. Alukset oli varustettu Deccan RM-316 -tutkilla.Gardiner, Robert s. 321 Luokan alukset kykenevät kuljettamaan merijalkaväen taisteluosaston. Bombarda-luokan partioveneet Nimi Telakka Kölinlasku Vesille Valmis Kohtalo NRP Bombarda Estaleiros Navais do Mondego, Mondego 1969 poistettu palveluksesta 1997 NRP Alabarda Mondego 1970 poistettu palveluksesta 1997 NRP Bacamarte Arsenal do Alfeite, Lissabon 16. maaliskuuta 1984 2. elokuuta 1985 == Lähteet == * === Viitteet === *
Argos-luokka (1963)

Argos-luokka oli Portugalin laivaston kymmenen 1960-luvun lopulla valmistetun partioveneen muodostama alusluokka. == Alukset == Luokan aluksista kuusi valmistettiin Arsenal do Alfeitella ja loput neljä Viana do Castelolla. Luokan alukset valmistettiin kesäkuusta 1963 syyskuuhun 1965.Gardiner, Robert s. 321 Argos-luokan partioveneet Nimi Telakka Kölinlasku Vesille Valmis Kohtalo NRP Argos Estaleiros Navais de Viana do Castelo, Viana do Castelo 14. kesäkuuta 1963 Angolalle 1975 varaosina NRP Cassiopeia Arsenal do Alfeite, Lissabon 17. syyskuuta 1963 13. tammikuuta 1964 poistettu palveluksesta 1975 NRP Dragão Viana do Castelo 17. heinäkuuta 1963 Angolalle 1975 varaosina NRP Escorpiõ Viana do Castelo 21. elokuuta 1963 Angolalle 1975 poistettu palveluksesta 1992 NRP Hidra Arsenal do Alfeite, Lissabon 28. marraskuuta 1963 11. huhtikuuta 1964 poistettu palveluksesta 1976 NRP Lira Arsenal do Alfeite 28. helmikuuta 1964 19. kesäkuuta 1964 Angolalle 1975 poistettu palveluksesta 1992 NRP Orion Arsenal do Alfeite 14. toukokuuta 1964 24. lokakuuta 1964 Angolalle 1975 poistettu palveluksesta 1992 NRP Pégaso Viana do Castelo 16. lokakuuta 1963 Angolalle 1975 poistettu palveluksesta 1992 NRP Centauro Arsenal do Alfeite 25. elokuuta 1964 26. huhtikuuta 1965 Angolalle 1975 poistettu palveluksesta 1992 NRP Sagitário Arsenal do Alfeite 18. marraskuuta 1964 4. syyskuuta 1965 poistettu palveluksesta 1976 Luokan aluksista toimitettiin 1975 neljä ja 1976 kolme Angolalle, joka nimesi niistä viisi uudelleen P-361, P-362, P-375, P-379 ja P-1130. Aiemmat Argos ja Dragão olivat varaosina. Kaikki luovutetut alukset poistettiin palveluksesta 1992.Gardiner 1995 s. 3 == Lähteet == * === Viitteet === *
Ágios Konstantínos (Sámos)

Ágios Konstantínos () on Kreikan kylä, joka sijaitsee Sámoksen saarella. Se kuuluu hallinnollisesti Anatolikí Sámoksen kuntaan, Sámoksen alueyksikköön ja Pohjois-Egean saarten alueeseen. Aiemmin kylä kuului Vathýn kuntaan ja vuodesta 2011 lähtien Sámoksen kunnan Vathýn kunnallisyksikköön. Kylän väkiluku on 368 (vuonna 2011). Ágios Konstantínoksen kylä sijaitsee Sámoksen pohjoisrannikolla noin 20 kilometriä länteen saaren pääkaupungista Sámoksen kaupungista ja noin 12 kilometriä itään Karlóvasista. Kylä on nimetty Pyhän Konstantinuksen mukaan. Kylä koostuu kahdesta osasta, alakylästä Káto Ágios Konstantínos, joka levittäytyy pitkin merenrantaa, sekä yläkylästä Páno (tai Áno) Ágios Konstantínos. Ágios Konstantínos muodostaa myös laajemman kyläyhdyskunnan (Τοπική Κοινότητα Αγίου Κωνσταντίνου, Topikí Koinótita Agíou Konstantínou), johon kuuluu varsinaisen Ágios Konstantínoksen kylän lisäksi kylä Valeontádes. Koko yhdyskunnan väkiluku on 369. == Lähteet == == Aiheesta muualla == Luokka:Anatolikí Sámos Luokka:Pohjois-Egean saarten kylät
Ámpelos (kylä)

Ámpelos (; myös Ámbelos) on Kreikan kylä, joka sijaitsee Sámoksen saarella. Se kuuluu hallinnollisesti Anatolikí Sámoksen kuntaan, Sámoksen alueyksikköön ja Pohjois-Egean saarten alueeseen. Aiemmin kylä kuului Vathýn kuntaan ja vuodesta 2011 lähtien Sámoksen kunnan Vathýn kunnallisyksikköön. Kylän väkiluku on 252 (vuonna 2011). pienoiskuva|vasen|170px|Vanha talo Ámpeloksen kylässä. Ámpeloksen kylä sijaitsee Sámoksen pohjoisissa sisäosissa Karvoúnis- eli Ámpelos-vuoren pohjoisrinteessä pari kilometriä lounaaseen rannikolla sijaitsevasta Ágios Konstantínoksen kylästä ja noin 24 kilometriä länteen saaren pääkaupungista Sámoksen kaupungista. Kylä on ollut olemassa viimeistään 1700-luvulla. Sen nimi viittaa viiniköynnöksiin. Kylän varhaisempi nimi oli Nenédes (Νενέδες), mikä oli puolestaan peräisin alueella asuneen suvun nimestä. Kylä nimettiin uudelleen nykyiselle nimelle vuonna 1957. Ámpelos muodostaa myös laajemman kyläyhdyskunnan (Τοπική Κοινότητα Αμπέλου, Topikí Koinótita Ampélou), johon kuuluvat varsinaisen Ámpeloksen kylän lisäksi kylät Livadáki ja Petalídes. Koko yhdyskunnan väkiluku on 309. == Lähteet == == Aiheesta muualla == Luokka:Anatolikí Sámos Luokka:Pohjois-Egean saarten kylät
Apóllonas

Apóllonas (, ) on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Kylän väkiluku on 129 (vuonna 2011). Apóllonas sijaitsee Náxoksen koillisrannikolla lähellä saaren pohjoiskärkeä, noin 35 kilometriä koilliseen saaren pääkaupungista Náxoksen kaupungista. Se on osa Koronídan kyläyhdyskuntaa. Apóllonas on alun perin kalastajakylä ja nykyisin pohjoisen Náxoksen tärkeimpiä turistikyliä. Kylä on saanut nimensä Apollon-jumalasta. Paikka on ollut asuttu antiikin ajalta lähtien alueen marmorikaivosten ansiosta. Kylä tunnetaan ennen kaikkea sen läheltä löydetystä suurikokoisesta, noin 10,5 metriä pitkästä kuros-veistoksesta, joka tunnetaan nimellä Apóllonaksen kuros. Keskeneräiseksi 500-luvulla eaa. jäänyt veistos on edelleen alkuperäisellä työstämispaikallaan. Kylän lähellä on myös toinen, noin seitsemän metriä pitkä kuros. Kylän kirkko on omistettu Pyhälle Johannekselle (Ágios Ioánnis). Aiemmin kylä kuului Drymalían kuntaan ja vuodesta 2011 lähtien Náxoksen ja Pienten Kykladien kunnan Drymalían kunnallisyksikköön. == Lähteet == == Aiheesta muualla == Luokka:Etelä-Egean saarten kylät Luokka:Náxos
Drakaíoi

Drakaíoi (; myös transl. Drakéi) on Kreikan kylä, joka sijaitsee Sámoksen saarella. Se kuuluu hallinnollisesti Dytikí Sámoksen kuntaan, Sámoksen alueyksikköön ja Pohjois-Egean saarten alueeseen. Aiemmin kylä kuului Karlóvasin kuntaan ja vuodesta 2011 lähtien Sámoksen kunnan Karlóvasin kunnallisyksikköön. Kylän väkiluku on 89 (vuonna 2011). Drakaíoin kylä sijaitsee Sámoksen saaren länsipäässä Kérkis-vuoren rinteessä noin 29 kilometriä länteen Marathókampoksesta ja noin 72 kilometrin päässä saaren pääkaupungista Sámoksen kaupungista. Se on saaren syrjäisimpiä, koska sinne pääsee autolla ainoastaan etelästä Kérkis-vuoren rinnettä kiertävää tietä. Kylä on ollut olemassa viimeistään 1600-luvulla. Drakaíoista on hyvä näkymä Ikarían saarelle ja Foúrnoi-saarille. Kylästä saa alkunsa vaellusreitti Megálo Seïtánin ja Mikró Seïtánin rannoille, joihin ei pääse autotietä, sekä edelleen Potámin kylään. Drakaíoi muodostaa myös laajemman kyläyhdyskunnan (Τοπική Κοινότητα Δρακαίων, Topikí Koinótita Drakaíon), johon kuuluu varsinaisen Drakaíoin kylän lisäksi kylä Órmos Agíou Isidórou. Koko yhdyskunnan väkiluku on 112. == Lähteet == == Aiheesta muualla == Luokka:Dytikí Sámos Luokka:Pohjois-Egean saarten kylät
Iraío

Iraío (; myös Iréo) on Kreikan kylä, joka sijaitsee Sámoksen saarella. Se kuuluu hallinnollisesti Anatolikí Sámoksen kuntaan, Sámoksen alueyksikköön ja Pohjois-Egean saarten alueeseen. Aiemmin kylä kuului Pythagóreion kuntaan ja vuodesta 2011 lähtien Sámoksen kunnan Pythagóreion kunnallisyksikköön. Iraío on osa Pagóndaksen kyläyhdyskuntaa. Kylän väkiluku on 849 (vuonna 2011). Iraío sijaitsee Sámoksen kaakkoisrannikolla noin seitsemän kilometriä lounaaseen Pythagóreion kylästä ja vajaa neljä kilometriä lounaaseen Sámoksen lentokentästä. Se on saanut nimensä, ”Heraion”, lähellä sijaitsevasta Heran temppelin arkeologisesta kohteesta. Kylän kirkko on omistettu apostoleille Pietari ja Paavali (Pétros kai Pávlos). == Lähteet == == Aiheesta muualla == Luokka:Anatolikí Sámos Luokka:Pohjois-Egean saarten kylät
Kámpos (Sámos)

Kámpos (; myös Kámbos) eli Votsalákia (Βοτσαλάκια) on Kreikan kylä, joka sijaitsee Sámoksen saarella. Se kuuluu hallinnollisesti Dytikí Sámoksen kuntaan, Sámoksen alueyksikköön ja Pohjois-Egean saarten alueeseen. Aiemmin kylä kuului Marathókampoksen kuntaan ja vuodesta 2011 lähtien Sámoksen kunnan Marathókampoksen kunnallisyksikköön. Kámpos on osa Marathókampoksen kyläyhdyskuntaa. Kylän väkiluku on 471 (vuonna 2011). Kámpos – tai usein pidemmin Kámpos Marathokámpou (Κάμπος Μαραθοκάμπου) erotuksena saaren muista saman nimisistä kylistä – sijaitsee Sámoksen lounaisrannikolla Kérkis-vuoren juurella, hieman länteen Órmos Marathokámpousta. Kylä on nykyisin paljolti turistikylä, ja siellä on erilaisia turismipalveluita ja pitkä ranta. Turismiteollisuudessa kylä tunnetaan usein rantansa mukaan nimellä Votsalákia (”pikkukivet”). Kylästä lähtevät suositut vaellusreitit Pythagoraan luolalle sekä Evangelístrian luostarille ja edelleen Kérkiksen huipulle. == Lähteet == == Aiheesta muualla == Luokka:Dytikí Sámos Luokka:Pohjois-Egean saarten kylät
Koronída (Náxos)

Koronída (, ) eli Komiakí (Κωμιακή) on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Aiemmin kylä kuului Drymalían kuntaan ja vuodesta 2011 lähtien Náxoksen ja Pienten Kykladien kunnan Drymalían kunnallisyksikköön. Kylän väkiluku on 279 (vuonna 2011). Koronída sijaitsee Náxoksen pohjoisten sisäosien vuorilla noin 34 kilometriä koilliseen saaren pääkaupungista Náxoksen kaupungista. Kylän alueella on ollut asutusta jo mykeneläisellä kaudella, miltä ajalta on löydetty hauta. Frankkivallan ajalta kylässä on linna. Kylän tärkein kirkko on omistettu Neitsyt Marialle (Panagía Theosképasti). Koronída muodostaa myös laajemman kyläyhdyskunnan (Τοπική Κοινότητα Κορωνίδος, Topikí Koinótita Koronídos), johon kuuluvat varsinaisen Koronídan kylän lisäksi kylät Agiá, Apóllonas, Chília Vrýsi, Farakló, Kámpos, Myrísis ja Taxiárchis. Koko yhdyskunnan väkiluku on 594. == Lähteet == == Aiheesta muualla == Luokka:Etelä-Egean saarten kylät Luokka:Náxos
Manolátes

Manolátes () on Kreikan kylä, joka sijaitsee Sámoksen saarella. Se kuuluu hallinnollisesti Anatolikí Sámoksen kuntaan, Sámoksen alueyksikköön ja Pohjois-Egean saarten alueeseen. Aiemmin kylä kuului Vathýn kuntaan ja vuodesta 2011 lähtien Sámoksen kunnan Vathýn kunnallisyksikköön. Kylän väkiluku on 131 (vuonna 2011). Manolátes sijaitsee Sámoksen pohjoisissa sisäosissa Karvoúnis-vuoren pohjoisrinteessä, noin 25 kilometriä länteen saaren pääkaupungista Sámoksen kaupungista. Kylän kerrotaan saaneen nimensä sen ensimmäisestä asukkaasta, joka oli nimeltään Manólis ja muutti seudulle 1700-luvulla. Kylä on rakennuskannaltaan perinteinen. Hieman idempänä sijaitsee Vourliótesin kylä. Kylien välillä kulkee vaellusreitti. Manolátes muodostaa myös laajemman kyläyhdyskunnan (Τοπική Κοινότητα Μανολατών, Topikí Koinótita Manolatón), johon kuuluu varsinaisen Manolátesin kylän lisäksi Margarítesin kylä. Koko yhdyskunnan väkiluku on 131. == Lähteet == == Aiheesta muualla == Luokka:Anatolikí Sámos Luokka:Pohjois-Egean saarten kylät
Mélanes

Mélanes () on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Aiemmin kylä kuului Náxoksen kuntaan ja vuodesta 2011 lähtien Náxoksen ja Pienten Kykladien kunnan Náxoksen kunnallisyksikköön. Kylän väkiluku on 414 (vuonna 2011). Mélanes sijaitsee Náxoksen läntisissä sisäosissa noin kahdeksan kilometriä itään saaren pääkaupungista Náxoksen kaupungista. Kylä on rakennettu rinteeseen noin 63 metrin korkeuteen merenpinnasta laskettuna. Kylän nimi viittaa mustaan (melas) väriin, ja sitä on selitetty muun muassa alueen tummalla maaperällä. Mélaneen paikka on ollut asuttu jo antiikin ajalla, jolta ajalta sieltä on tehty useita rakennus- ja esinelöytöjä. Kylän lähellä sijaitsevat Flerión eli Mélaneksen kurokset. Muita esinelöytöjä on Náxoksen arkeologisessa museossa. Kylän ympäristössä on useita keskiaikaisia torneja. Nykyisin Mélaneen ympäristö on suosittu vaelluskohde. Mélanes muodostaa myös laajemman kyläyhdyskunnan (Τοπική Κοινότητα Μελάνων, Topikí Koinótita Melánon), johon kuuluvat varsinaisen Mélaneen kylän lisäksi kylät Ágios Thalélaios, Kourounochóri ja Mýloi. Koko yhdyskunnan väkiluku on 652. == Lähteet == == Aiheesta muualla == Luokka:Arkeologiset kohteet Kreikassa Luokka:Etelä-Egean saarten kylät Luokka:Náxos